Deir ez Zor 6. októbra 2017 (HSP/Politexpert/Foto:TASR/SP/Russian Defence Ministry Press Service)
Podľa včerajších informácii, zverejnených portálom politexpert dve ruské diesel elektrické ponorky Velikij Novgorod a Kolpino včera 5. 10. 2017 zaútočili svojimi okrídlenými raketami Kaliber na objekty ISIS v oblasti Deir ez Zor.
Desať rakiet, vypustených zo Stredozemného mora zničilo veliteľské body ISIS, sklady so zbraňami i hangáry, kde si teroristi ukrývali svoje bojové vozidlá. Krátko po útoku Kalibrami nasledoval útok ruského vojenského letectva na pozície teroristov.
Podľa slov ruského vojenského experta Alexandra Mozgovoja je využitie Kalibrov v Sýrii nesmierne úspešné. Alexander Mozgovoj pripomenul, že vysoko presné okrídlené rakety Kaliber sa využili v bojových operáciach proti teroristom v Sýrii viac krát, raketa s klasickou hlavicou dokáže preletieť 1500 km, s bojovou jadrovou hlavicou približne 1000 km.
Alexander Mozgovoj uviedol, že Kalibre majú viacero modifikácii, existujú Kalibre určené na boj proti ponorkám, námorným cieľom, rakety je možné vystreľovať so zeme, ale i so vzduchu. Kalibre sú nesmierne rýchle, majú veľký akčný rádius a mohutnú ničiacu silu.
V Sýrii ruskí odborníci testujú aj modifikáciu Kalibrov s názvom "Dubina", ktorá má masívnu hlavicu a doletí približne 300 km. Táto modifikácia je pomerne lacnejšia ako špeciálne modifikácie Kalibrov a Rusi úspešne v Sýrii používajú voči teroristom aj túto modifikáciu, vystreľovanú z bojových vozidiel a zo vzduchu.